मन की बात प्रोग्राम संवाद का बेहतरीन तरीका; शाह ने स्मारक सिक्का जारी किया
Prime Minister Narendra Modi Mann Ki Baat 100th Episode 2023; प्रसार भारती ने 100वें एपिसोड का जश्न मनाने के लिए बुधवार को ‘मन की बात@100' कॉन्क्लेव का आयोजन किया।
एक्टर आमिर खान ने कहा- PM मोदी ने मन की बात कार्यक्रम के जरिए लोगों का भरोसा जीता है। भरोसा एक ऐसी चीज है जो अपने आप नहीं आती। इसे कमाना पड़ता है और पीएम मोदी ने लोगों को ये भरोसा कमाया है। वह बुधवार को ‘मन की बात@100' कॉन्क्लेव में बोल रहे थे।
प्रधानमंत्री नरेंद्र मोदी के रेडियो प्रोग्राम मन की बात का 100वां एपिसोड रविवार 30 अप्रैल को प्रसारित होगा। कार्यक्रम का पहला एपिसोड 3 अक्टूबर, 2014 को आया था। प्रसार भारती ने 100वें एपिसोड का जश्न मनाने के लिए कॉन्क्लेव का आयोजन किया। इसमें केंद्रीय गृह मंत्री अमित शाह ने स्मारक सिक्का और डाक टिकट जारी किया।
आमिर ने कहा- संवाद के जरिए नेतृत्व करना मोदी ने सिखाया
कॉन्क्लेव में एक्टर आमिर खान ने कहा कि मन की बात प्रोग्राम संवाद का बेहतरीन तरीका है। इस प्रोग्राम का जनता पर बहुत प्रभाव पड़ता है। संवाद के जरिए नेतृत्व कैसे किया जाता है, ये मन की बात सुनकर पता चलता है। इसके जरिए पीएम जनता से अहम मुद्दों पर चर्चा करते हैं, अपने विचार रखते हैं और उन्हें सलाह भी देते हैं। वे बताते हैं कि भविष्य को कैसे देखते हैं और उसमें किस तरह जनता का सहयोग चाहते हैं।
शाह बोले- प्रधानमंत्री ने आकाशवाणी को युवाओं तक पहुंचाया
अमित शाह ने कहा कि बदलते समय में लोग आकाशवाणी को भूलते जा रहे थे। ऐसे में PM ने मन की बात के लिए आकाशवाणी को माध्यम बनाया और आकाशवाणी को युवा पीढ़ी तक पहुंचाया। मोदी जी ने मन की बात के जरिए देश की जनता को छोटे-छोटे प्रयोग कर समाज को सही और सकारात्मक दिशा देने वाले लोगों और संस्थाओं के बारे में बताया।
देखिए इस कार्यक्रम की तस्वीरें...
हस्तियों ने की पीएम मोदी की तारीफ...
मन की बात के पहले एपिसोड से लेकर अब तक बहुत बदलाव आया है: रवीना टंडन
मन की बात के पहले एपिसोड से अबतक समाज में काफी बदलाव हुआ है। देश के आर्टिस्ट, स्मॉल इंडस्ट्रीज की कहानियां भी लोगों तक पहुंची हैं। पीएम हर रविवार को देश के अनसंग हीरोज के बारे में बताते हैं।
पीएम मोदी हमेशा आपको सपोर्ट करते हैं: दीपा मलिक
दीपा मलिक ने कहा कि अगर आप देश के विकास में योगदान करेंगे तो पीएम मोदी आपका सपोर्ट करेंगे। इसके लिए इंजीनियर बनने की जरूरत नहीं है, आप किसी भी फील्ड में रहकर देश के विकास में अपनी भूमिका निभाएंगे तो पीएम आपकी तारीफ करेंगे।
ये है असली लीडरशिप की निशानी: किरण बेदी
किरण बेदी ने कहा कि ये असली लीडरशिप की निशानी होती है, जो लोगों के साथ जुड़ता है। वे लोगों को इंस्पायर करते हैं, अच्छा काम करने वाले लोगों की तारीफ भी करते हैं। मन की बात में बहुत सारी लीडरशिप क्वालिटी छिपी हुई हैं।
देशभर के 100 से ज्यादा लोग कॉन्क्लेव में शामिल हुए
कॉन्क्लेव में आमिर खान के अलावा रवीना टंडन, दीपा मलिक, पुडुचेरी की पूर्व उपराज्यपाल किरण बेदी, संगीतकार रिकी केज, खिलाड़ी निखत जरीन, कहानीकार नीलेश मिश्रा, बिजनेसमेन संजीव भीखचंदानी, टी वी मोहनदास पई भी मौजूद रहे। इनके अलावा देशभर से करीब 100 ऐसे लोग शामिल हुए, जिनका उल्लेख प्रधानमंत्री ने ‘मन की बात' के विभिन्न एपिसोड में किया है।​​​​​​
कॉन्क्लेव में मुख्य अतिथि उपराष्ट्रपति धनखड़​​​​​ ने कॉफी टेबल बुक और प्रसार भारती के पूर्व CEO एसएस वेम्पति की लिखी बुक ‘कलेक्टिव स्पिरिट, कंक्रीट एक्शन' का भी विमोचन किया। इसमें प्रधानमंत्री की बातचीत के पहलुओं का डाक्यूमेंटेशन किया गया है।
अतिथियों को उपहार में दी गईं कलाकृतियां
कॉन्क्लेव में आए अतिथियों को देश भर के कलाकारों द्वारा बनाई गई कलाकृतियां उपहार में दी गईं। इन कलाकारों की पीएम मोदी ने मन की बात कार्यक्रमों में तारीफ की थी। उपराष्ट्रपति जगदीप धनखड़ को गोवा की कावी पेंटिंग भेंट की गई।
100 करोड़ लोग कम से कम एक बार सुन चुके
PM नरेंद्र मोदी के लोकप्रिय कार्यक्रम ‘मन की बात’ को देश के 100 करोड़ लोग कम से कम एक बार सुन चुके हैं। 23 करोड़ लोग नियमित रूप से ‘मन की बात’ को सुनते हैं। IIM रोहतक ने ‘मन की बात’ को लेकर एक स्टडी की है। यह स्टडी प्रसार भारती ने कराई है। इस स्टडी में सामने आया कि 17.6% लोग मन की बात को रेडियो पर सुनते हैं। 44.7% लोग TV और 37.6% लोग मोबाइल पर सुनते हैं। पूरी खबर पढ़ें...
11 विदेशी भाषाओं में भी होता है ब्रॉडकॉस्ट
CEO द्विवेदी ने बताया कि 22 भारतीय भाषाओं और 29 बोलियों के अलावा मन की बात 11 विदेशी भाषाओं में ब्रॉडकॉस्ट किया जाता है। इनमें फ्रेंच, चीनी, इंडोनेशियाई, तिब्बती, बर्मी, बलूची, अरबी, पश्तू, फारसी, दारी और स्वाहिली शामिल हैं। उन्होंने कहा कि मन की बात का प्रसारण आकाशवाणी के 500 से अधिक प्रसारण केंद्रों द्वारा किया जा रहा है।
PM का मन की बात 3 अक्टूबर 2014 को शुरू हुआ था और हर महीने के अंतिम रविवार को सुबह 11 बजे ब्रॉडकॉस्ट/ टेलिकॉस्ट किया जाता है।
मन के बात से जुड़ी ये खबरें भी पढ़ें: 
PM ने सबसे छोटी ऑर्गन-डोनर के माता-पिता की सराहना की, 39 दिन की अबाबत की मौत के बाद किडनी दान की गई; पेरेंट्स बोले- हमें गर्व है
प्रधानमंत्री नरेंद्र मोदी ने मन की बात के 99वें एपिसोड को संबोधित किया। इस एपिसोड में उन्होंने ऑर्गन डोनेशन पर बात की। उन्होंने दो ऐसे परिवारों से बात की, जिनके किसी सदस्य की मृत्यु के बाद उसके अंगदान किए गए। इनमें से एक परिवार पंजाब का था, जिसकी 39 दिन की बच्ची देश की सबसे कम उम्र की ऑर्गन डोनर बनी। पढ़ें पूरी खबर...
PM मोदी की साल की दूसरी 'मन की बात':बोले- त्योहार वोकल फॉर लोकल के साथ मनाएं; लता दीदी को याद किया
प्रधानमंत्री नरेंद्र मोदी ने मन की बात के 98वें ऐपिसोड और 2023 के दूसरे ऐपिसोड में देश को होली की शुभकामनाएं दीं। उन्होंने कहा- हमे अपने त्योहार वोकल फॉर लोकल के संकल्प के साथ ही मनाना है। इस कार्यक्रम में मोदी ने लता दीदी को भी याद किया था। पढ़ें पूरी खबर ...
PM मोदी ने की साल की पहली 'मन की बात':बोले- लोकतंत्र हमारी संस्कृति में है
प्रधानमंत्री नरेंद्र मोदी ने मन की बात प्रोग्राम में देशवासियों को संबोधित किया। उन्होंने पद्म पुरस्कार पाने वाले लोगों के जीवन की कहानियां बताईं और लोगों से भी उनके जीवन की प्रेरक कहानियां पढ़ने की अपील की। इसके साथ ही उन्होंने कहा कि लोकतंत्र हमारी रगों में है, हमारी संस्कृति में है। सदियों से यह हमारे कामकाज का भी एक अभिन्न हिस्सा रहा है। स्वभाव से हम एक डेमोक्रेसी सोसाइटी हैं। पढ़ें पूरी खबर ...
PM मोदी की साल 2022 की आखिरी मन की बात, बोले- मास्क और सैनिटाइजेशन का ज्यादा ध्यान रखें
PM मोदी ने जब 96वें मन की बात कार्यक्रम की थी, तब चीन में कोरोना से हर दिन हजारों मौतें हो रही थीं। PM मोदी ने लोगों से महामारी से बचने के लिए सावधानी बरतने की अपील की थी। उन्होंने कहा कि हम सभी को मास्क और सैनिटाइजेशन का ज्यादा ध्यान रखना है। हम सावधान रहेंगे, तो सुरक्षित भी रहेंगे। पढ़ें पूरी खबर ...
PM मोदी के मन की बात में बापू का भजन:PM बोले- G-20 की अध्यक्षता मिलना हर भारतीय के लिए गौरव की बात
प्रधानमंत्री नरेंद्र मोदी ने रेडियो पर 'मन की बात' कार्यक्रम के 95वें ऐपिसोड के जरिए देश के लोगों को संबोधित किया। इस दौरान उन्होंने G-20, भारत की स्पेस सेक्टर में जगह, दुनिया में बढ़ती भारतीय संगीत की लोकप्रियता सहित कई मुद्दों पर चर्चा की। कार्यक्रम में राष्ट्रपिता महात्मा गांधी का भजन भी प्ले किया गया। पढ़ें पूरी खबर ...
PM ने 94वें मन की बात में कहा- सोलर एनर्जी में पूरी दुनिया अपना भविष्य देख रही
PM मोदी ने 94वें मन की बात कार्यक्रम में कहा था कि भारत सोलर एनर्जी से बिजली बनाने वाले बड़े देशों में शामिल होने जा रहा है। सूर्य देव का ये वरदान है - 'सौर ऊर्जा'। सोलर एनर्जी आज एक ऐसा विषय है, जिसमें पूरी दुनिया अपना भविष्य देख रही है और भारत के लिए तो सूर्य देव सदियों से उपासना ही नहीं, जीवन पद्धति के भी केंद्र में रहे हैं। भारत, आज अपने पारंपरिक अनुभवों को आधुनिक विज्ञान से जोड़ रहा है, तभी, आज हम, सौर ऊर्जा से बिजली बनाने वाले सबसे बड़े देशों में शामिल हो गए हैं। पढ़ें पूरी खबर ...